CELEX: 62019TN0107
Language: sl
Date: 2019-02-20 00:00:00
Title: Zadeva T-107/19: Tožba, vložena 20. februarja 2019 – ACRE/Parlament

15.4.2019   
            
            
               SL
            
            
               Uradni list Evropske unije
            
            
               C 139/87
            
         
      Tožba, vložena 20. februarja 2019 – ACRE/Parlament
      (Zadeva T-107/19)
      (2019/C 139/88)
      Jezik postopka: angleščina
      
         Stranki
      
      
         Tožeča stranka: Zavezništvo evropskih konservativcev in reformistov (ACRE) (Bruselj, Belgija) (zastopnika: E. Plasschaert in E. Montens, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Odločbo Evropskega parlamenta z dne 10. decembra 2018 iz dopisa z dne 12. decembra 2018 z referenčno številko D202862 o končni podpori tožeči stranki za leto 2017, razglasi za nično v delu, v katerem je:
                  
                              —
                           
                           
                              Znesek v zvezi s „Survey on attitude on UK minority groups in the EU’, to je 108.985,58 EUR, spremenjen v nedovoljene stroške, ki jih je treba vrniti zaradi zatrjevane neskladnosti s členom 7 Uredbe (ES) št. 2004/2003 Evropskega parlamenta in Sveta z dne 4. novembra 2003; (1)
                              
                           
                        
                              —
                           
                           
                              znesek v zvezi z ‚UK Trade Partnership Conference’, to je 122. 295,10 EUR, spremenjen v nedovoljene stroške, ki jih je treba vrniti zaradi zatrjevane neskladnosti s členom 7 Uredbe št. 2004/2003;
                           
                        
                              —
                           
                           
                              znesek v zvezi s ‚Conservative International - Miami Conference of 26-27 May 2017‘, to je 249. 589,17 EUR, spremenjen v nedovoljene stroške, ki jih je treba vrniti zaradi zatrjevane neskladnosti s členom 8 Uredbe št. 2004/2003;
                           
                        
                              —
                           
                           
                              znesek v zvezi s‘Conservative International - Kampala Conference of 13-15 July 2017“, to je 91. 546,58 EUR, spremenjen v nedovoljene stroške, ki jih je treba vrniti zaradi zatrjevane neskladnosti s členom 8 Uredbe št. 2004/2003;
                           
                        
                              —
                           
                           
                              določeno, da je plačilo članarine v višini 133. 043,80 EUR s strani napredne armenske stranke Prosperous Armenian Party predmet omejitev v višini 12 000 EUR, ki velja za darila; in prisili tožečo stranko, da temu članu vrne znesek, ki presega znesek 12000 EUR, to je 121. 043,80 EUR;
                           
                        
            
                  —
               
               
                  razglasi za nično odločbo o dodelitvi podpore št. FINS-2019-5, v delu, v katerem se z njo znesek, ki ga je plačal Evropski parlament v višini 100 % zneska za predhodno financiranje v višini 4422. 345,48 EUR, pogojuje z vrnitvijo, pred 15. januarjem 2019 (i) zneska 535. 609,48 EUR Evropskemu parlamentu in (ii) vrnitvijo plačila, ki ga je neupravičeno prejela katerakoli tretja oseba, tej osebi, ter posledično razglasi za ničen člen 1.5.1 posebnih pravil in pogojev, priloženih k tej odločbi
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja trinajst tožbenih razlogov.
      Razlogi ki se nanašajo na vse sporne elemente odločbe:
      
                  1.
               
               
                  Prvi tožbeni razlog: kršitev načela dobrega upravljanja, členov 7 in 8 odločbe Urada Evropskega parlamenta z dne 29. marca 2004 o določitvi pravil za izvajanje Uredbe št. 2004/2003, člena II.14.1 odločbe o dodelitvi podpore za leto 2017 in kršitev pravice tožeče stranke do obrambe.
               
            
                  2.
               
               
                  Drugi tožbeni razlog: kršitev člena 9(3) Uredbe 2004/2003.
                  Razlogi glede spremembe zneska 108 985, 58 EUR v nedovoljene stroške, ki jih je treba vrniti:
               
            
                  3.
               
               
                  Tretji tožbeni razlog: kršitev člena 7 Uredbe 2004/2003, pri čemer gre vsaj za očitno napako pri presoji.
               
            
                  4.
               
               
                  Četrti tožbeni razlog: kršitev splošnega načela prava EU pravne varnosti.
               
            
                  5.
               
               
                  Peti tožbeni razlog: kršitev splošnega načela prava EU enake obravnave.
                  Razlogi glede spremembe zneska 122 295, 10 EUR v nedovoljene stroške, ki jih je treba vrniti:
               
            
                  6.
               
               
                  Šesti tožbeni razlog: kršitev člena 7 Uredbe 2004/2003, pri čemer gre vsaj za očitno napako pri presoji.
               
            
                  7.
               
               
                  Sedmi tožbeni razlog: kršitev splošnega načela EU enakega obravnavanja.
                  Razlogi glede spremembe zneskov 249. 589,17 EUR in 91. 546,58 EUR v nedovoljene stroške, ki jih je treba vrniti:
               
            
                  8.
               
               
                  Osmi tožbeni razlog: kršitev člena 8 Uredbe 2004/2003, člena 10(4) PEU, člena 204a finančne uredbe ter členov 11 in 12 Listine Evropske unije o temeljnih pravicah, pri čemer gre vsaj za očitno napako pri presoji.
               
            
                  9.
               
               
                  Deveti tožbeni razlog: kršitev načela prava EU pravne varnosti.
               
            
                  10.
               
               
                  Deseti tožbeni razlog: kršitev splošnega načela EU enakega obravnavanja in prepovedi diskriminacije.
                  Razlogi glede spremembe zneska 133 043 EUR in naložitev vračila 121. 043,80 EUR:
               
            
                  11.
               
               
                  Enajsti tožbeni razlog: kršitev členov 2 in 6 Uredbe 2004/2003, pri čemer gre vsaj za očitno napako pri presoji.
               
            
                  12.
               
               
                  Dvanajsti tožbeni razlog: kršitev načela prava EU pravne varnosti.
               
            
                  13.
               
               
                  Trinajsti tožbeni razlog: kršitev splošnega načela EU enakega obravnavanja in prepovedi diskriminacije.
               
            V utemeljitev drugega tožbenega zahtevka, navaja dva razloga.
      
                  1.
               
               
                  Prvi tožbeni razlog: kršitev načela dobrega upravljanja, člena 19 Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 (2) in kršitev pravice tožeče stranke do obrambe.
               
            
                  2.
               
               
                  Drugi tožbeni razlog: kršitev člena 6(1) odločbe Urada Evropskega parlamenta z dne 28. maja 2018 o določitvi pravil za izvajanje Uredbe št. 1141/2014.
               
            
         (1)  Uredba (ES) št. 2004/2003 Evropskega parlamenta in Sveta z dne 4. novembra 2003 o predpisih, ki urejajo delovanje političnih strank na evropski ravni, in pravilih glede njihovega financiranja (UL, posebna izdaja v slovenščini, poglavje 1, zvezek 4, str. 500).
      
         (2)  Uredba (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (UL, L 317, 4.11.2014, str. 1).